**Сабақтың тақырыбы:** ***«Қайырымдылық» 6-сынып***

**Мақсаты:**Балаларға мейірімділік, қайырымдылық құндылықтары туралы тәрбие беру.

**Міндеттері:**

-Мейірімділіктің адам өміріндегі маңыздылығын түсіндіру;

-Өзара сыйластық қарым-қатынастарын дамыту;

-Мейірбандылыққа тәрбиелеу;

Сабақтың барысы:

-Мына сөздер нені білдіреді?

Мейірімділік Жүрек жылуы Имандылық Парасаттылық Кішіпейілділік

Қамқорлық Жомарттық Ізгілік

Көп балалы отбасы балалары Аз қамтылған отбасы балалары Қарттар Мүмкіндігі шектеулі балалар

Толық емес отбасы балалары Жетім және ата-ана

қамқорлығынсыз қалған балалар

Бала болашақта айналада толып жатқан жақсылықты көреді. Себебі, ол өзін тек қана жақсылыққа тәрбиелейтін ортада өспек. Ол ортада бала нені үйренеді және кім үйретеді?

Әрине оны қоршаған орта мен табиғат жақсылыққа үйретпек.

**Қайырымдылық** — [көмекті](https://kk.wikipedia.org/wiki/%D0%9A%D3%A9%D0%BC%D0%B5%D0%BA_(%D2%AF%D0%BD%D0%B6%D0%B0%D1%80%D0%B8%D1%8F)) қажет етушілерге (*адам және барлық жандыларға*) білдірілетін [сүйішпеншілік](https://kk.wikipedia.org/w/index.php?title=%D0%A1%D2%AF%D0%B9%D1%96%D1%88%D0%BF%D0%B5%D0%BD%D1%88%D1%96%D0%BB%D1%96%D0%BA&action=edit&redlink=1) пен нақты көмек. Қайырымдылық ізгіліктің анық көрінісі болып табылады. Қайырымдылық — адамның асыл қасиеттерінің бірі. Кісінің айналасындағы адамдарға деген ықыласы мен көмегін адамгершілік қарым-қатынастарын білдіреді. Қайырымдылық ұғымының екі қыры бар.

* Бірі — рухани-экономикалық жағы (басқаның басына түскен ауыртпалықты қабылдау),
* Екіншісі — іс-тәжірибелік жағы (іс жүзінде нақты көмек беруге ұмтылу).

Сондай-ақ, қайырымдылық этикалық және интеллектуалдық болып та бөлінеді. [Этикалық](https://kk.wikipedia.org/wiki/%D0%AD%D1%82%D0%B8%D0%BA%D0%B0" \o "Этика) қайырымдылыққа ұстамдылық, батылдық, жомарттық, әділдік жатады. Ал интеллектуалдық Қайырымдылыққа даналық, парасат, ақыл-ой тапқырлығы мен өткірлігі сезімталдық жатады. Адам өз ұрпағына қайырымдылықты жастайынан үйретіп, адамгершілік қасиеттерге баулуға ұмтылады. Біреуге жақсылық, жан-жануарларға, табиғатқа қамқорлық жасау — қайырымдылықтың көрінісі. Рақымды, мейірімді, жан жылуы мол адамды қайырымды адам дейді. Ал ешкімге жаны ашымайтын, жүрегінің жылуы жоқ, қатыгез адамды қайырымсыз деп атайды. Қайырымдылықты мүсіркеушілік және жарылқаушылық деп те түсінуге болады. Ол кейде кедейкепшік, жарлы-жақыбай жандарға көмектесумен, қайырсадақа берумен де көрініс табады. Қазір біздің елімізде түрлі қайырымдылық қорлары ұйымдастырылған, қайырымдылық іс-шаралары өткізіліп тұрады.

Қайырымдылық күні - АҚШ және Канада елдерінің мемлекеттік мейрамдары. Бұл мереке амерка тарихының ең тереңінен, 1620 жылы қазіргі уақытта әйгілі болған "Мэйфлауэр" қайығымен Америка жағалауына алғаш келіп түсушілерден бастау алады. Сол жылы келген адамдардың жартысынан астамы аштықтан қырылып қалған. Ал тірі қалғандары өздерінің колонияларын құрып, көктем мезгілінде жергілікті үндістердің көмегімен жерді тыңайта бастаған. Адамдардың еңбектері ақталып, олар мол астық орады. Сол кезде колонияның алғашқы губернаторы Брэдфорд Құдайға алғыс білдіру күнін белгілеуді ұсынған екен. Пилигримдер және көшіп келушілерге бөтен жерде үйренісіп, тірі қалуларына көмектескен үндістер тайпасының 1621 жылы бір дастарханнан тамақтануы Қайырымдылық күнінің алғаш аталып өткен күні болды. Кейіннен АҚШ алғашқы президенті Джордж Вашингтон Қайырымдылық күнін ұлттық мереке күні ретінде 26 қараша күні атап өтуді ұсынған.

**1-оқушы**

Талпын жақсы болуға,

Күнде сәуле шашатын.

Білім іздеп өнер тап,

Түнді күндей ашатын.

**2-оқушы**

Қайырымды жандар айнала,

Шеңберге келсін жайлана.

Жалықпастан қайта біз,

Махаббат сөзін айтамыз.

Сүйеміз барлық ананы,

Жүрегім оттай жанады.

Бақыттымыз осы біз,

Қасымызда досымыз.

**3-оқушы**

Мені үлкендер әдепті деп мақтайды,

Мінезімнен теріс қылық таппайды.

Ата-ананың айтқан сөзін тыңдауды,

Әдептілік белгісі деп таныдым.

**4-оқушы**

Әрқашан да біргеміз,

Жабырқауды білмейміз.

Жалқаулықты сүймейміз,

Біз талапты жас ұлан.

**5-оқушы**

Сыйластықты іздеген,

Әдеп сақтап ізгі өрен.

Сыпайылық белгісі,

Үлкендерге сіз деген.

**6-оқушы**

Даламдай кең пейілім,

Жүрегім толы мейірім.

Мен үшін жоқ уайым,

Бәріңе ортақ шуағым.

Жер шарының ұл-қызын,

Жылытуға жетер қызуым.

**7-оқушы**

Жақсылық көрсең біреуден

Мен қандаймын деп ойла?

Жамандық көрсең біреуден

Мен қандаймын деп ойла?

**8-оқушы**

Өзіңді өзің қолыңа ал,

Өзіңсің ақыл айнасы.

Тиеді саған мәні бар,

«Өзіңді тану»пайдасы.

**Жүргізуші:**Тек бүлдіршіндер ғана емес ересектер де табиғаттан, өзін қоршаған өсімдіктер мен жануарлардан да жақсы қасиеттерді үйренбек.

Гүл-нәзіктікті

Көбелек-сұлулықты

Ара-еңбекқорлыққа

Ағаш-достыққа

Тау-асқақтыққа

Су-тазалыққа үйретеді.

**«Мен кіммін?»**

**1-оқушы**

Мен, сәбимін бейбітшілік тілейтін бар ғаламға.

**2-оқушы**

Мен, баламын қамқор болар ата-анаға.

**3-оқушы**

Мен, доспын достық туын көкке ұстар.

**4-оқушы**

Мен, баламын болашақта елін қорғар.

**5-оқушы**

Мен, адаммын осының бәрін ұғар.

**6-оқушы**

Мен, қазақпын жақсылыққа жаны құмар.

**Барлығы:**

Біз кішкентай баламыз өсіп, өнер,

Туған жерін, Отанын, елін сүйер.

Болашақ-жастардікі. Алға үлкен үмітпен қарап, білімді, дені сау, бақытты өмір кешуге толық құқылымыз. Қазір сіздерге «Менің жер шарым» тренингін ұсынамын.

**Тренинг:** «Менің жер шарым»

**Шарты:**Тақтаға күн суретін салып, ортасына ***«Мен»*** деп жазады. Осы күннің ортаңғы нүктесінен шашақтарын сызып, әрбір шашақтың бойына келесідей сұрақтарға жауаптар жазылады.

1. Менің бойымда қандай қабілеттер бар?
2. Мен қандай кітаптар оқығанды ұнатамын?
3. Мен нені армандаймын?
4. Мен нені есіме түсіргенді ұнатамын?
5. Мен нені есіме түсіргенді ұнатпаймын?
6. Менің мінезім қандай?
7. Көбінесе көңіл-күйім қандай болады?
8. Басқаларға қарағанда, мен нені жасай аламын?
9. Маған өмірде не көбірек тартымды болып көрінеді?
10. Мен не нәрсемен шұғылданғанды көбірек жақсы көремін?

**Қорытынды:**Өмір қызығы мен қайғысын қатар көрсетеді. Бұл-өмір заңдылығы. Сол себепті өз өмірімізді қиюға тұратын нәрсе бар ма? Адамға, ең бастысы, осы мәселенің шешімін табу маңызды.

Барлығымыз шеңбер құрып, қолымызды ұстап тұрайық. Мына әдемі гүлді бір-бірімізге ұсынып, жылы лебіздерімізді білдіріп, тілек айтыңыздар.

-Бақытты бол!

-Өзіңе сенімді бол!

-Қиыншылыққа төзе біл!

-Ата-анаңды сыйла!

-Денсаулығын мықты болсын!

Сабаққа қатысқандарыңызға рақмет! Сау болыңыздар!

